Diari Oficial de la Generalitat Valenciana


Sumari del DOGV 5955, del 16-02-2009 (2009/1541)

ORDE de 9 de febrer de 2009, de la Conselleria de Sanitat, per la qual convoca 13 beques en la Direcció General de Farmàcia i Productes Sanitaris de l'Agència Valenciana de Salut per al foment de la formació complementària en diverses matèries i establix les bases que les regulen.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5955

Data del DOGV
:   16-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1541


Data del document
:   09-02-2009

Organisme emissor
:   Conselleria de Sanitat

Tipus de document
:   Ordre

Descriptors 

:   * assignació per estudis
    * ajuda pública
    * suport econòmic

ORDE de 9 de febrer de 2009, de la Conselleria de Sanitat, per la qual convoca 13 beques en la Direcció General de Farmàcia i Productes Sanitaris de l'Agència Valenciana de Salut per al foment de la formació complementària en diverses matèries i establix les bases que les regulen. [2009/1541]  
La prestació farmacèutica és un dels pilars bàsics de les polítiques sanitàries. Tant l'ordenació i el control de les prestacions com la provisió, assistència i prestacions complementàries conformen una xarxa ineludible per a oferir al ciutadà una sanitat de qualitat i segura.  
La realització de pràctiques professionals en l'àmbit de l'Administració Pública oferix una oportunitat formativa als jóvens llicenciats i constituïx un valuós instrument per a complementar els coneixements teòrics adquirits en els estudis universitaris.  
Amb este fi, la Conselleria de Sanitat, en el marc de la política dirigida a fomentar la formació dels becats a través de la realització de pràctiques professionals, convoca la concessió de 13 beques en la Direcció General de Farmàcia i Productes Sanitaris de l'Agència Valenciana de Salut.  
L'aprovació de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, que aprova el reglament de la llei, fan necessària l'elaboració i publicació d'esta orde respectant les noves exigències de les normes esmentades.  
L'orde de convocatòria no s'ha de notificar a la Comissió Europea perquè no té tots els requisits de l'article 87.1 del Tractat de la Unió Europea.  
Per tant, fent ús de les facultats que em conferixen el Decret 120/2007, de 27 de juliol, que aprova el Reglament Orgànic i Funcional de la Conselleria de Sanitat, i els articles 28 i 35 de la Llei de la Generalitat Valenciana 5/1983, de 30 de desembre, del Consell, i 47.11 del Text Refós de la Llei de la Hisenda Pública de la Generalitat, i d'acord amb el que establix el Decret 108/1992, de 6 de juliol, del Govern Valencià, que regula la concessió de beques,  
Ordene  
Article 1. Objecte i àmbit d'aplicació  
Constituïx l'objecte d'esta orde convocar un procediment de concurrència competitiva per a la concessió de 13 beques per al foment de la formació complementària en diverses matèries, en la Direcció General de Farmàcia i Productes Sanitaris de l'Agència Valenciana de Salut, i aprovar les bases que s'adjunten com a annex I d'esta orde, per les quals es regix esta convocatòria, i també el model de sol·licitud de l'annex II.  
Article 2. Finançament de les beques  
Les beques que regula esta orde es financen a càrrec del programa pressupostari de l'Agència Valenciana de Salut 05.95.74.2559.423.05.3, línia de subvenció amb codi comptable T4542000, dels pressupostos de la Generalitat Valenciana per a l'any 2009.  
Article 3. Beneficiaris de les beques  
3.1. Poden obtindre la condició beneficiaris de les beques previstes en esta orde les persones que tinguen els requisits establits en l'annex I.  
3.2. Les persones o entitats que estiguen en alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, que aprova el Reglament de la Llei General de Subvencions, han d'observar el que establixen.  
3.3. Cada sol·licitant només pot optar a una de les beques convocades en la matèria corresponent. La presentació de dos o més sol·licituds comporta l'exclusió de la convocatòria.  
Article 4. Obligacions genèriques dels beneficiaris  
4.1. A més de les obligacions específiques que establix l'annex I d'esta orde per als beneficiaris de les beques, es declaren amb caràcter general les següents:  
a. Complir l'objectiu, executar el projecte, realitzar l'activitat o adoptar el comportament que fonamenta la concessió de l'ajuda.  
b. Justificar el compliment dels requisits i condicions, i també la realització del projecte o activitat i el compliment de la finalitat que determine la concessió de l'ajuda.  
c. Comunicar a l'òrgan concedent l'obtenció d'altres subvencions, ajudes, ingressos o recursos.  
d. Acreditar abans que es dicte la proposta de concessió que estan al corrent de les obligacions tributàries i de la Seguretat Social.  
e. Les altres previstes en l'article 14 de la Llei 38/2003, de 17 de novembre, General de Subvencions.  
4.2. L'incompliment de les obligacions anteriors dóna lloc a l'exigència de les responsabilitats que corresponguen, d'acord amb la legislació.  
Article 5. Sol·licituds i documentació  
5.1. Els models d'imprés de sol·licitud s'han d'ajustar al que establix l'annex II.  
5.2. En el cas que els documents exigits, que s'han d'adjuntar a la sol·licitud de concessió de beques, ja estiguen en poder de la Conselleria de Sanitat, el sol·licitant es pot acollir al dret establit en l'article 35.f de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que faça constar la data, l'òrgan o la dependència a què van ser adreçats i la identificació del procediment en què estan, i que no hagen transcorregut més de cinc anys des de l'acabament del procediment a què corresponguen.  
5.3. Quan la sol·licitud no tinga els requisits establits en esta orde, o no s'hi adjunte la documentació que s'hi exigix, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 14/1999, de 13 de gener, s'ha de demanar a la persona interessada que, en un termini de 10 dies, esmene la falta o aporte la documentació necessària, amb la indicació que, si no ho fa, es considera que desistix de la sol·licitud, després d'una resolució que ha de ser dictada en el termini previst en l'article 42 de la llei esmentada, per l'òrgan que tinga atribuïda l'ordenació i instrucció del procediment segons les bases reguladores.  
5.4. També es poden requerir del sol·licitant qualssevulla altres dades, documents i informes complementaris que resulten necessaris per a la resolució de l'expedient, i també l'acreditació dels requisits a què es referix la documentació administrativa.  
Article 6. Lloc i termini de presentació  
6.1. Les persones interessades poden presentar les sol·licituds en el Registre General de la Conselleria de Sanitat, al carrer Misser Mascó, 31, de València, i també en els servicis territorials, situats a Alacant (c/ Girona, 26, 03566), Castelló de la Plana (c/ Hort dels Corders, 12, 12835) i València (Gran Via Ferran el Catòlic, 74, 46876), o de qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.2. En el cas d'enviament per correu certificat, la presentació de la documentació en l'oficina de correus s'ha de fer d'acord amb el que disposa l'article 31 del Reial Decret 1829/1999, de 31 de desembre, que aprova el reglament que regula la prestació dels servicis postals, com a desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals. L'ha de presentar en un sobre obert, a fi que l'exemplar destinat a la Conselleria de Sanitat siga datat i segellat abans de ser certificat. En el cas que la sol·licitud no estiga datada i segellada per l'oficina de correus, s'entén com a data vàlida de presentació la que aparega en l'entrada del Registre de la Conselleria de Sanitat.  
6.3. El termini de presentació de sol·licituds és de 10 dies hàbils comptats a partir de l'endemà de la publicació d'esta convocatòria en el Diari Oficial de la Comunitat Valenciana.  
Article 7. Procediment de concessió  
7.1. La concessió de les beques es fa pel procediment de concurrència competitiva, d'acord amb el que establix el Decret 108/1992, de 6 de juliol, del Govern Valencià, que regula la concessió de beques, d'acord amb els criteris de valoració fixats en les bases reguladores que figuren com a annex.  
7.2. S'han de constituir comissions de valoració per a examinar i valorar les sol·licituds presentades. Estes comissions, com a òrgans col·legiats, ajusten el funcionament al règim que establix per a estos òrgans la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 8. Resolució de la concessió de les beques  
8.1. Correspon, per delegació, al director general de Farmàcia i Productes Sanitaris dictar la resolució de la concessió de les beques. Les resolucions administratives que s'adopten per delegació, d'acord amb l'article 13 de la Llei 30/1992, de 26 de novembre, han d'indicar expressament esta circumstància, i es consideren dictades per l'òrgan que fa la delegació.  
8.2. La resolució, que ha d'exposar els motius i té els efectes i continguts previstos en l'article 25 de la Llei 38/2003, de 17 de novembre, General de Subvencions, s'ha de publicar en el tauler d'anuncis de la Conselleria de Sanitat (c/ Misser Mascó, 31, de València).  
8.3. El termini per a la resolució de les beques és el que establix l'annex de les bases reguladores.  
Article 9. Recursos  
9.1. Les resolucions adoptades com a aplicació d'esta orde esgoten la via administrativa. Contra estes resolucions es pot interposar un recurs contenciós administratiu en el termini de dos mesos, comptador des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, si bé pot interposar-s'hi, potestativament, un recurs de reposició davant del conseller de Sanitat, en el termini d'un mes, segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puga interposar-se'n qualsevol altre que s'estime procedent.  
9.2. Les resolucions administratives que s'adopten per delegació han d'indicar expressament esta circumstància i es consideren dictades per l'òrgan que fa la delegació.  
Article 10. Pèrdua de la beca  
10.1. L'incompliment per part del beneficiari dels requisits i les condicions que donen lloc a l'atorgament de la beca, i també la concurrència de qualsevol de les causes que recullen l'article 37 de la Llei 38/2003, de 17 de novembre, General de Subvencions, i els articles 91 i següents del Reial Decret 877/2006, de 21 de juliol, que n'aprova el reglament, dóna lloc a la pèrdua del dret al cobrament total o parcial de la beca.  
10.2. D'acord amb l'article 7.2 del Decret 108/1992, de 6 de juliol, queda sense efecte la concessió de la beca, després de l'audiència de la persona interessada, quan no es faça l'activitat que motiva la concessió, quan es deixe de tindre els requisits que s'exigien o quan no es complisquen, sense cap causa que ho justifique, les condicions establides en la convocatòria.  
Article11. El reintegrament de l'ajuda  
Per al reintegrament de l'ajuda, s'apliquen les normes dels articles 36 i 37 de la Llei 38/2003, de 17 de novembre, General de Subvencions, i també els articles 91 i següents del Reial Decret 877/2006, de 21 de juliol, que n'aprova el reglament.  
Article12. Règim d'infraccions i sancions  
El règim sancionador en la matèria regulada en esta orde és l'establit en el títol IV de la Llei 38/2003, de 17 de novembre, General de Subvencions.  
Disposicions finals  
Primera  
S'autoritza el director general de Farmàcia i Productes Sanitaris perquè, en l'àmbit de les seues competències, adopte les mesures i resolucions necessàries per al desplegament i l'execució de l'orde.  
Segona  
Esta orde té efecte a partir de l'endemà de la publicació en el Diari Oficial de la Comunitat Valenciana.  
Tercera  
En tot allò que no regula esta orde, cal ajustar-se al que disposen la Llei de la Hisenda Pública de la Generalitat Valenciana i els preceptes bàsics de la Llei 38/2003, de 17 de novembre, General de Subvencions, i del Reial Decret 877/2006, de 21 de juliol, que aprova el Reglament de la Llei 38/2003.  
Quarta  
Segons que preveuen els articles 3.4 i 7.4 del Decret 147/2007, del Consell (Diari Oficial de la Comunitat Valenciana número 5.596, d'11.08.2007), esta convocatòria no s'ha de notificar a la Comissió Europea perquè no té els requisits de l'apartat 1 de l'article 87 del Tractat de la Unió Europea, ja que les ajudes que preveu no es destinen a empreses o produccions.  
Cinquena  
Contra esta orde, que posa fi a la via administrativa, es pot interposar un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, dins del termini de dos mesos comptador des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, si bé pot interposar-se potestativament, un recurs de reposició davant el conseller de Sanitat, en el termini d'un mes, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
València, 9 de febrer de 2009  
El conseller de Sanitat,  
Manuel Cervera Taulet  
Annex I  
Bases de la convocatòria per a la concessió de 13 beques per a la realització de pràctiques professionals en la Direcció General de Farmàcia i Productes Sanitaris de l'Agència Valenciana de Salut.  
Primera. Objecte i finalitat  
Les 13 beques tenen com a objecte el foment de la formació complementària en la Direcció General de Farmàcia i Productes Sanitaris de l'Agència Valenciana de Salut. En les matèries següents:  
- 1 en el programa del gestor de productes sanitaris.  
- 2 en el programa del gestor de farmacovigilància i vigilància de productes sanitaris.  
- 1 en el programa del gestor d'inspecció de la indústria farmacèutica i cosmètica.  
- 2 en el programa del gestor d'establiments sanitaris d'atenció farmacèutica.  
- 2 en el programa avançat en publicacions farmacèutiques i ortoprotètiques.  
- 1 en el programa d'expedients sancionadors en prestació farmacèutica.  
- 1 en el programa d'avaluació de protocols especials de prescripció.  
- 2 en el programa d'assistència farmacèutica en atenció ambulatòria i hospitalària.  
- 1 en el programa de modernització de gestió farmacèutica sociosanitària.  
Esta formació s'efectua a través de pràctiques professionals en unitats adscrites a la Direcció General de Farmàcia i Productes Sanitaris de l'Agència Valenciana de Salut.  
Segona. Nombre de beques  
Es convoquen tretze beques destinades a llicenciats i llicenciades en Farmàcia i una beca destinada a llicenciats i llicenciades en Dret, que exerciran les activitats objecte de les beques en la Direcció General de Farmàcia i Productes Sanitaris.  
Els requisits de titulació són:  
- 1 beca destinada a llicenciats/des en Farmàcia per a fer pràctiques professionals en el programa del gestor productes sanitaris  
- 2 beques destinades a llicenciats/des en Farmàcia per a fer pràctiques professionals en el programa del gestor de farmacovigilància i vigilància de productes sanitaris  
- 1 beca destinada a llicenciats/des en Farmàcia per a fer pràctiques professionals en el programa del gestor d'inspecció de la indústria farmacèutica i cosmètica.  
- 2 beques destinades a llicenciats/des en Farmàcia per a fer pràctiques professionals en el programa del gestor d'establiments sanitaris d'atenció farmacèutica.  
- 2 beques destinades a llicenciats/des en Farmàcia per a fer pràctiques professionals en el programa avançat en publicacions farmacèutiques i ortoprotètiques.  
- 1 beca destinada a llicenciats/des en Dret per a fer pràctiques professionals en el programa d'expedients sancionadors en prestació farmacèutica.  
- 1 beques destinades a llicenciats/des en Farmàcia per a fer pràctiques professionals en el programa de protocols especials de prescripció.  
- 2 beques destinades a llicenciats/des en Farmàcia per a fer pràctiques professionals en el programa d'assistència farmacèutica en atenció ambulatòria i hospitalària.  
- 1 beca destinada a llicenciats/des en Farmàcia per a fer pràctiques professionals en el programa de modernització de gestió farmacèutica sociosanitària.  
Tercera. Dotació, duració i pagament de les beques  
1. Cada beca està dotada amb 1.450 euros bruts mensuals, i té un import màxim mensual de 18.850 euros. El global màxim de la convocatòria és de 226.200 euros, que estan subjectes a les retencions legals. Es finançaran a càrrec del programa pressupostari de l'Agència Valenciana de Salut 63.86.44.4063.241.54.7, línea de subvenció amb codi comptable T4542000, dels pressupostos de la Generalitat Valenciana para l'any 2009.  
2. La duració d'estes beques comprén des de la incorporació de l'adjudicatari/a fins al 31.12.2009. No obstant això, pot prorrogar-se a l'exercici 2010, mitjançant una resolució que explique els motius de l'òrgan competent que ho acorde, amb la condició que hi haja consignació pressupostària adequada i suficient en l'exercici 2010, tenint en compte el límit establit en l'article tercer del Decret 108/1992, de 6 de juliol, per a les beques de pràctiques professionals, que determina una duració de les beques inferior a l'any natural o acadèmic.  
3. L'import de la beca es paga mensualment, després de la certificació del director general de Farmàcia i Productes Sanitaris i una vegada practicades les retencions legals corresponents.  
4. La no-incorporació del becari en el termini assenyalat comporta la renúncia a la beca concedida.  
Quarta. Opció i formalització de sol·licituds  
Cada sol·licitant només pot optar a una de les beques convocades. La presentació de dos o més sol·licituds comporta l'exclusió de la convocatòria.  
Els models d'impresos de sol·licitud s'han d'ajustar al que establix l'annex II. Les persones interessades han de presentar la sol·licitud en el Registre General de la Conselleria de Sanitat (c/ Misser Mascó, 31, de València, 46112), o tramitar-la de qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la documentació següent:  
- Fotocòpia compulsada del Document Nacional d'Identitat  
- Currículum, en el qual s'ha d'indicar l'experiència professional, idiomes, beques aconseguides, etc., i s'han de fer constar les dades personals, data i lloc de naixement, adreça, telèfon (del domicili i mòbil) i una foto de mida carnet del sol·licitant.  
- Fotocòpia compulsada del títol de llicenciat/da en Farmàcia o en Dret, o del document que acredite haver-ne pagat els drets d'expedició.  
- Fotocòpia compulsada de la certificació acadèmica personal dels estudis de Farmàcia o de Dret.  
- Documents que acrediten la possessió de títols, cursos, i mèrits que figuren en el currículum. Perquè siguen tinguts en compte en la baremació, es requerix acreditar-los per mitjà de la presentació de fotocòpies compulsades dels documents oficials.  
- Declaració jurada de no tindre concedida qualsevol altra beca o ajuda per al període objecte de la beca, per a la mateixa activitat ni cap de semblant, i estar al corrent de les obligacions fiscals i de la Seguretat Social, segons el model de l'annex III  
- Altres documents que l'aspirant considere d'interés.  
Les sol·licituds s'han d'adreçar al director general de Farmàcia i Productes Sanitaris, al carrer del Misser Mascó, número 31, 46646 València.  
Cinquena. Termini de presentació de les sol·licituds  
El termini de presentació de sol·licituds és de 10 dies hàbils comptadors a partir de l'endemà de la publicació d'esta convocatòria en el Diari Oficial de la Comunitat Valenciana.  
Sisena. Selecció  
1. Comissió avaluadora  
Es constituïxen les comissions avaluadores, que estan presidides pel director general de Farmàcia i Productes Sanitaris i les componen a més:  
1.1. Per a les beques de gestor de productes sanitaris, gestor de farmacovigilància i vigilància de productes sanitaris, gestor d'inspecció d'indústria farmacèutica i gestor d'establiments sanitaris, els membres següents.  
- José Luis Trillo Mata, cap de l'Àrea de Farmàcia i Productes Sanitaris.  
- Julio Muelas Tirado, cap del Servici d'Ordenació i Control del Medicament.  
- Antonio Gordillo Fernández, cap de la Secció de Productes Sanitaris.  
- Eliseo González Abellan, cap de la Secció d'Inspecció d'Indústries Farmacèutiques.  
- Maria J. Navarro Gosálbez, cap de la Secció d'Ordenació i Control del Medicament.  
- José Luis Comes Badía, tècnic superior d'Ordenació Farmacèutica.  
- Margarita Haro Salinas, tècnica superior d'Ordenació Farmacèutica.  
- José Escobedo Cebrian, cap de la Secció d'Inspecció i Ordenació Sanitària de la Direcció Territorial de Sanitat de València.  
1.2. Per a les beques del programa de protocols especials de prescripció, programa d'assistència farmacèutica en atenció ambulatòria i hospitalària i programa de modernització de gestió farmacèutica sociosanitària, els membres següents:  
- José Luis Trillo Mata, cap de l'Àrea de Farmàcia i Productes Sanitaris.  
- José L. García Herrera, cap del Servici de Provisió i Assistència Farmacèutica.  
- Carmen Albelda Puig, tècnica superior de Prestacions Farmacèutiques.  
- M. Antonia Grau Rubio, tècnica superior de Prestacions Farmacèutiques.  
- Teresa Barberá González, tècnica superior de Prestacions Farmacèutiques.  
- Amparo Santolaria, tècnica superior de Prestacions Farmacèutiques.  
1.3. Per a les beques del programa avançat en publicacions farmacèutiques i programa d'expedients sancionadors en prestació farmacèutica, els següents membres.  
- José Luis Trillo Mata, cap de l'Àrea de Farmàcia i Productes Sanitaris.  
- Beatriz Pedrós Marí, farmacèutica inspectora de Servicis Sanitaris.  
- Almudena Trenor, farmacèutica inspectora de Servicis Sanitaris.  
- Eduardo Bou, cap de Programes d'Inspecció de Servicis Sanitaris.  
- Manuel Pascual de la Torre, director funcional d'Abulcassis.  
- Rut Usó Talamantes, especialista en medicina preventiva i salut pública.  
- Rocio Broseta, farmacèutica de l'Oficina de Gaia.  
El funcionament d'estes comissions s'ha d'adaptar al que establix esta convocatòria i, de manera subsidiària, a les regles que conté el capítol II del títol II de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.  
2. Tramitació  
2.1. Els expedients de concessió de les beques els tramiten:  
- L'Àrea de Farmàcia i Productes Sanitaris, per a les beques de programa avançat en publicacions farmacèutiques i programa d'expedients sancionadors en prestació farmacèutica.  
- El Servici d'Ordenació i Control del Medicament, per a les beques de gestor de productes sanitaris, gestor de farmacovigilància i vigilància de productes sanitaris, gestor d'inspecció d'indústria farmacèutica i gestor d'establiments sanitaris.   
- El Servici de Provisió i Assistència Farmacèutica, per a les beques de protocols especials de prescripció, programa d'assistència farmacèutica en atenció ambulatòria i hospitalària i programa de modernització de gestió farmacèutica sociosanitària.  
2.2. Les comissions tenen facultats per a resoldre tots els dubtes que apareguen en la interpretació de les bases. Una vegada finalitzat el procés selectiu, la comissió ha d'elaborar una proposta de concessió de beques que ha de contindre la llista de beneficiats i pot incloure una borsa de reserva per al cas que es produïsca alguna renúncia o abandó. La comissió pot proposar deixar deserta, totalment o parcialment, l'adjudicació de les beques convocades.  
3. Barem de la selecció  
La selecció dels becaris o becàries s'ha de fer per mitjà de la suma de la puntuació obtinguda, fins a un màxim de 100 punts, en dos fases:  
Primera. Valoració dels mèrits al·legats, fins a un màxim de 60 punts, amb l'aplicació del barem següent:  
A. Coneixements de valencià: fins a un màxim de 3 punts, segons els nivells de coneixement de valencià establits per la Junta Qualificadora de Coneixements de Valencià, d'acord amb l'escala següent:  
- Nivell oral: 0,75 punts  
- Nivell elemental:1,50 punts  
- Nivell mitjà: 2,25 punts  
- Nivell superior: 3 punts  
B. Coneixements d'altres idiomes oficials de la Unió Europea: fins a 8 punts  
C. Expedient acadèmic: es valora en relació amb la qualificació mitjana, fins a 15 punts.  
D. Coneixements acreditats d'informàtica: fins a 9 punts.  
E. Valoració d'aspectes curriculars relacionats amb l'activitat objecte de la beca: fins a 25 punts.  
Segona. Realització d'una entrevista o un examen, a elecció de la comissió avaluadora, després de la valoració dels mèrits al·legats de la fase primera, que es valorarà fins a un màxim de 40 punts.  
L'anunci de la celebració de l'entrevista o examen serà publicat en el tauler d'anuncis dels Servicis Centrals de la Conselleria de Sanitat amb una antelació mínima de 48 hores.  
Setena. Drets, obligacions, tutoria i incidències dels becaris  
7.1 Quant a les obligacions dels beneficiaris, s'aplica el que disposa el Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana, particularment l'article 47, i també l'article 14 de la Llei 38/2003, de 17 de novembre, General de Subvencions.  
7.2 Les beques són incompatibles amb qualsevol altra beca, ajuda o activitat laboral que comporte una activitat semblant o que impedisca el compliment de les obligacions com a becari. La infracció d'esta regla, en qualsevol moment del període de la beca, la deixa sense efecte.  
7.3 La Direcció General de Farmàcia i Productes Sanitaris ha de convocar els adjudicataris de les beques per a la signatura del document de notificació i acceptació.  
7.4 La Direcció General de Farmàcia i Productes Sanitaris ha d'ordenar les activitats i projectes, i ha d'establir la ubicació i dedicació dels becaris, segons els criteris dels seus servicis i mitjans.  
7.5 La condició de becari o becària no genera cap relació laboral ni administrativa amb la Generalitat Valenciana.  
7.6 Quan el beneficiari de la beca siga un empleat de la Generalitat Valenciana s'ha d'indicar la situació administrativa en què és declarat, d'acord amb la normativa de la Funció Pública.  
7.7 Les obligacions, incidències i tutories dels becaris:  
- Quant a les obligacions dels beneficiaris, s'apliquen l'article 47, apartat 4.b, del Text Refós de la Llei de la Hisenda Pública de la Generalitat Valenciana, i també l'article 14 de la Llei 38/2003, General de Subvencions.  
- Un mes abans de l'acabament de la beca, han d'elaborar una memòria de les activitats dutes a terme durant el període.  
- Els becaris estan obligats a fer constar la procedència de la beca en els treballs d'investigació, tesis doctorals, publicacions científiques i altres documents semblants que es beneficien d'esta activitat formativa, i també en qualsevol publicació derivada o relacionada amb la beca.  
- Si el becari, com a conseqüència de fer les tasques que hagen de dur a terme, incorre en despeses de desplaçament, pernoctació o restauració, li les ha de rescabalar, en els termes que establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris, per al personal de la Generalitat Valenciana i l'adscrit funcionalment al seu servici. L'aplicació d'esta normativa es referix només als conceptes i les quanties que han de ser rescabalats sense que això implique una modificació en la relació jurídica del becari amb l'administració.  
- La beca és incompatible amb el qualsevol altra beca o ajuda que puga concedir-se per la mateixa activitat o cap de semblant durant el període objecte de la convocatòria. La infracció d'esta regla deixa sense efecte la beca.  
- Els becaris, si és el cas, han de presentar la documentació que acredite el compliment de les obligacions fiscals i amb la Seguretat Social, i que tenen cobertura sanitària.  
La Direcció General de Farmàcia i Productes Sanitaris resol les incidències que es produïsquen durant el període de la beca, i pot deixar-les sense efecte, després del tràmit d'audiència de la persona interessada, en els casos següents:  
a) Incompliment de les seues obligacions.  
b) No fer l'activitat que motiva la concessió de la beca.  
c) Deixar de tindre els requisits exigits en esta convocatòria.  
En els casos d'incidències, renúncies, abandons o incompliments que deixen vacant una beca, es cobrirà segons l'orde establit en la borsa de reserva que resulte del procés de selecció.  
Respecte a la resolució d'incidències per part de la Direcció General de Farmàcia i Productes Sanitaris, s'ha de complir el que disposa l'article 13.4, de la Llei 30/1992, de 26 de novembre.  
7.8. Certificació acreditativa  
Acabat el període de la beca, i després d'un informe d'assistència, aprofitament i aptitud, el director general de Farmàcia i Productes Sanitaris ha d'estendre el certificat corresponent.  
Huitena. Resolució de la convocatòria  
Es faculta el director general de Farmàcia i Productes Sanitaris perquè dicte una resolució d'adjudicació definitiva de les beques.  
La resolució de concessió s'ha de dictar en el termini màxim de tres mesos, comptador des de l'endemà de l'acabament del termini d'entrega de sol·licituds. La resolució s'ha de notificar a les persones interessades i, a més, s'ha de publicar la llista per orde de la puntuació obtinguda pels aspirants en el tauler d'anuncis de la Conselleria de Sanitat (c/ Misser Mascó, 31, València), d'acord amb l'article 4.3 del Decret 108/1992, de 6 de juliol, del Govern Valencià, que regula la concessió de beques. Esta llista es constituïx com a borsa de reserva, per al cas que es produïsca alguna renúncia o abandó.  
La Direcció General de Farmàcia i Productes Sanitaris ha de convocar els adjudicataris per a signar el document de notificació i acceptació, en un termini no superior a 10 dies hàbils des de la data d'acceptació per part dels adjudicataris.  
Annex II  
Sol·licitud de beca per a fer pràctiques professionals de llicenciats en Farmàcia o Dret en la Direcció General de Farmàcia i Productes Sanitaris  
Tipus de beca sol·licitada: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Nom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Adreça (carrer, número, localitat i codi postal): \_\_\_\_\_\_\_  
DNI: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Telèfon familiar: \_\_\_\_\_\_\_\_\_\_\_  
Telèfon mòbil: \_\_\_\_\_\_\_\_\_\_\_\_\_  
Correu electrònic: \_\_\_\_\_\_\_\_\_\_\_\_\_\_\_\_\_  
Conec l'Orde d--- d--- de 2009, de la Conselleria de Sanitat, que convoca beques per al foment de la formació complementària en matèries diverses en la Direcció General de Farmàcia i Productes Sanitaris, i també les condicions establides en les bases. Em compromet a acceptar-les, a assistir i participar plenament en els programes de treball que siguen establits, si en sóc adjudicatari/ària, declare que totes les dades personals, acadèmiques i professionals que aporte són certes, i adjunte la documentació següent:  
- Fotocòpia compulsada del document nacional d'identitat.  
- Currículum, en el qual indique la formació acadèmica, els cursos d'especialització i la resta de mèrits i coneixements, l'experiència professional, idiomes, beques aconseguides, etc. I hi faig constar les dades personals, la data i el lloc de naixement, l'adreça, el telèfon (del domicili i el mòbil), fax i una foto de mida carnet.  
- Fotocòpia compulsada del títol acadèmic o del document que acredita haver-ne pagat els drets d'expedició.  
- Expedient acadèmic.  
- Fotocòpia compulsada dels documents que acrediten la possessió de títols, cursos i mèrits que figuren en el currículum.  
- Declaració responsable de no tindre concedida cap altra beca o ajuda per a la mateixa activitat ni cap de semblant, per al període objecte de la convocatòria, i d'estar al corrent de les obligacions fiscals i de la Seguretat Social, i també de tindre cobertura sanitària.  
- Declaració responsable de no tindre cap relació laboral.  
Sol·licite:  
Participar en la convocatòria de beques per a pràctiques professionals.   
Lloc i data: \_\_\_\_\_\_\_\_\_\_\_\_\_\_\_\_\_  
Signatura de la persona interessada  
Adreçar a:  
Direcció General de Farmàcia i Productes Sanitaris  
Annex III  
Convocatòria 2009. Declaració responsable per a la realització de pràctiques professionals en \_\_\_\_\_\_\_\_\_\_\_\_\_\_\_\_\_\_\_\_  
Nom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Adreça (carrer, número, localitat i codi postal): \_\_\_\_\_\_\_\_\_\_\_\_\_  
DNI: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Conec l'Orde d--- d--- de 2009, de la Conselleria de Sanitat, que convoca beques per a pràctiques professionals en la Direcció General de Farmàcia i Productes Sanitaris, i també les condicions establides en les bases.  
Declare que complisc les circumstàncies establides en la convocatòria i, en concret:  
- Estic al corrent de les obligacions fiscals i de la Seguretat Social.  
- No estic sotmés a cap prohibició per a obtindre la condició de beneficiari, de les assenyalades en l'article 13 de la Llei 38/2003, de 17 de novembre, General de Subvencions (Boletín Oficial del Estado número 276, de 18.11.2003), i he complit les obligacions de reintegrament de subvencions que, si és el cas, se m'han exigit.  
Lloc i data: \_\_\_\_\_\_\_\_\_\_\_\_\_\_\_\_\_  
Signatura de la persona interessada